Serena Williams
Serena Džameka Vilijams (angl. Serena Jameka Williams; g. 1981 m. rugsėjo 26 d.) – JAV profesionali tenisininkė, 2015 m. esanti pirmoje pasaulio tenisininkių reitinge. Per savo karjerą pirmoje reitingo vietoje ji buvo 6 kartus. Pirmą kartą šią viršūnę ji pasiekė 2002 m. Paskutinį kartą pirmoji pasaulyje ji tapo 2013 m. ir tapo vyriausia tenisininke pasaulio lyderė teniso istorijoje. S. Williams yra Australian Open, French Open, US Open, WTA Tour čempionatų ir Olimpinių žaidynių nugalėtoja. Dauguma profesionalų ir žurnalistų šią žaidėją laiko viena geriausių tenisininkių per visą istoriją. Dažnai S. Williams vadinama „teniso kortų karaliene“. Ji yra pasiekusi daugumą vienetų ir dvejetų rekordų. Ji yra laimėjusi 35 Didžiojo kirčio turnyrus – 20 vienetų, 13 dvejetų ir du kartus mišriuose dvejetuose. Pagal vienetų titulus ji yra trečia per visą moterų teniso istoriją – po Margaret Court ir Steffi Graf. Kartu su savo seserimi Venus Williams jos yra nenugalėtos Didžiojo kirčio turnyruose. Taip pat su seserimi S. Williams 3 kartus laimėjo olimpinį turnyrą, dar vieną kartą auksą ji pasiekė vienetuose. Pagal prestižinį JAV ekonomikos žurnalą „Forbes“, Serena Williams yra viena daugiausiai uždirbančių pasaulio sportininkų. Jos uždarbis tai 36 mln. JAV dolerių (priziniai pinigai 4 mln., rėmėjų pinigai 32 mln.). Ji atsilieka tik 1,4 mln. JAV dolerių nuo daugiausiai uždirbančios, Japonijoje gimusios ir JAV pilietybę turinčios, tenisininkės Naomi Osaka.